Interna številka naročnika: JN 005/2020

Datum: 28.5.2020

KORIGIRANO

DOKUMENTACIJA V ZVEZI Z ODDAJO JAVNEGA NAROČILA

 NAVODILA PONUDNIKOM ZA IZDELAVO PONUDBE

Predmet javnega naročila:

**Praznjenje deponij in prevzem plavja na lokacijah DEM d.o.o.**

Dokumentacija v zvezi z oddajo javnega naročila obsega naslednje dokumente:

* I. Navodila ponudnikom
* II. Obrazci in vzorci dokumentov
* III. Ponudbeni predračun
* IV. Tehnične specifikacije

Dokumentacija v zvezi z oddajo javnega naročila je objavljena na spletni strani: <http://www.dem.si> pod rubriko »Javna naročila«.

# SPLOŠNO IN NAVODILA PONUDNIKOM

## Podatki o naročniku in pravna podlaga

To naročilo izvajajo Dravske elektrarne Maribor d.o.o., Obrežna ulica 170, 2000 Maribor (v nadaljevanju: naročnik).

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

## Vrsta postopka in način oddaje naročila

Naročnik bo v skladu s 47. členom in 48. členom Zakona o javnem naročanju (Uradni list RS, št. 91/2015; v nadaljevanju: ZJN-3) izvedel postopek naročila male vrednosti s sklenitvijo okvirnih sporazumov za posamezen sklop za obdobje treh let.

Naročnik bo na podlagi pogojev in meril, določenih v razpisni dokumentaciji, izbral ponudnike, s katerimi bo sklenil okvirni sporazum za predmet naročila.

## Predmet naročila in osnovni podatki o javnem naročilu

Predmet javnega naročila je javno naročilo storitev: **Praznjenje deponij in prevzem plavja na lokacijah DEM d.o.o..** za obdobje 3 (treh) let (predvidoma od 12.7.2020 do 12.7.2023).

Delitev na sklope: DA

Javno naročilo je razdeljeno na 3 (tri) sklope, in sicer:

* Sklop 1: Prevzem plavja iz deponij HE Dravograd, HE Vuzenica, HE Vuhred
* Sklop 2: Prevzem plavja iz deponij HE Ožbalt, HE Fala, HE Mariborski otok
* Sklop 3: Prevzem plavja iz deponij HE Zlatoličje, HE Formin, jez Markovci
* (mHE Markovci)

Kontaktna oseba s strani naročnika: Mojca Pogačnik, e-pošta: mojca.pogacnik@dem.si

Naročnik želi:

- za **sklope 1, 2 in 3** pridobiti ponudbe, na podlagi katerih bo sklenil okvirni sporazum za obdobje 36 mesecev z največ sedmimi (7) ponudniki po vsakem sklopu, pri katerih niso podani razlogi za izključitev in bodo izpolnjevali pogoje za sodelovanje;

* za **sklope 1, 2 in 3** izmed ponudnikov, s katerimi je sklenjen okvirni sporazum, izbrati ponudnika za oddajo naročila za prvo obdobje na podlagi cen iz postopka naročila male vrednosti in z njim skleniti pogodbo.

Naročnik se s pogodbo ne zavezuje, da bo naročal točno določen obseg storitev, saj je le-ta količinsko in časovno odvisen od dejanskih potreb naročnika v triletnem obdobju ter je v času izbire najugodnejšega ponudnika objektivno neugotovljiv. Količine plavja oz. odpadkov iz Predračuna so zgolj orientacijske.

Zahteve naročnika v zvezi s predmetom naročila so razvidne iz tehničnih specifikacij, ki so sestavni del te dokumentacije v zvezi z oddajo javnega naročila.

Ponudniki lahko svojo ponudbo oddajo za posamezni sklop, za več sklopov ali za vse sklope. Naročnik ne omejuje števila sklopov, ki se lahko oddajo enemu ponudniku.

V kolikor se po pregledu in ocenjevanju ponudb izkaže, da bo istemu ponudniku oddan več kot en sklop, si naročnik pridržuje pravico, da bo javno naročilo oddal z združevanjem vseh sklopov, ki bodo oddani istemu ponudniku.

Ponudnik mora v vsakem sklopu, za katerega odda ponudbo, ponuditi izvedbo naročila v celoti in v predračunu izpolniti vse pozicije. Delne ponudbe za posamezen sklop ne bodo upoštevane.

Variantne ponudbe niso dovoljene.

Naročnik je v postopek vključil pogajanja.

## Ogled lokacij

Naročnik bo zainteresiranim ponudnikom omogočil neobvezen ogled lokacij.

Ponudniki, ki si želijo ogledati lokacije, se morajo za ogled predhodno dogovoriti s kontaktno osebo naročnika.

Kontaktna oseba naročnika je: Andreja Štruc, e-pošta: andreja.struc@dem.si, dosegljiv na tel. št.: 02 3005 353 med delavniki od 8.00 do 15.00 ure.

Med obiskom lokacij predstavniki naročnika ne bodo dajali nobenih dodatnih informacij, nasvetov ali mnenj. Vse stroške in druge izdatke, ki jih bo imel ponudnik v zvezi z obiskom lokacij, nosi ponudnik sam.

Po roku za sprejemanje ponudnikovih vprašanj ogled lokacij ne bo več možen.

## Način oddaje javnega naročila

Naročnik bo za sklop 1, 2 in 3 na podlagi predloženih ponudb priznal sposobnost za sklenitev okvirnega sporazuma največ sedmim (7) ponudnikom po vsakem sklopu, katerih ponudbe bodo dopustne in glede na merilo, določeno v točki 1.14 dokumentacije v zvezi z oddajo javnega naročila, najugodnejše in z njimi sklenil okvirni sporazum.

Okvirni sporazum se sklepa za obdobje 36 mesecev.

Naročnik bo med ponudniki, s katerimi ima sklenjen okvirni sporazum, odpiral konkurenco v naslednji dinamiki:

- za prvo obdobje (od sklenitve pogodbe do 12.7.2021) bo naročnik javno naročilo oddal ponudniku, ki bo v postopku oddaje javnega naročila male vrednosti v skladu z merili za oddajo javnega naročila oddal najugodnejšo ponudbo

- za drugo (od 13.7.2021 do 12.7.2022) in tretje obdobje (od 13.7.2022 do 12.7.2023) z odpiranjem konkurence.

Naročnik bo v povabilu k oddaji ponudbe v postopku odpiranja konkurence za drugo in tretje obdobje podal podrobne količine predmeta naročila, po potrebi pa tudi druge zahteve, ki se nanašajo na naročilo, ki bodo odražale naročnikove potrebe v času teka veljavnosti okvirnega sporazuma.

V okviru odpiranja konkurence za posamezno obdobje ima naročnik pravico, da naročila ne odda in zavrne vse ponudbe in gre v ponovno odpiranje konkurence za isti predmet javnega naročila, v kolikor bi ugotovil, da so ponudbe nesorazmerno visoke.

Odpiranje konkurence za posamezno obdobje bo potekalo pisno, praviloma preko elektronske pošte, pri čemer bo naročnik opredelil način in rok oddaje ponudbe. Ponudniki bodo morali po prejemu povabila naročnika v roku, ki bo določen v povabilu, oddati ponudbo.

Naročnik si pri odpiranju konkurence pridržuje pravico vključiti pogajanja. Pogajanja bo naročnik napovedal v posameznem povabilu.

Naročilo za posamezno obdobje bo naročnik oddal ponudniku, ki je na podlagi naročnikovega povabila oddal najugodnejšo ponudbo glede na razpisano merilo po posameznem sklopu.

Naročnik bo po poteku roka za oddajo ponudbe obvestil ponudnike o izidu odpiranja konkurence z objavo odločitve o oddaji posameznega naročila na portalu javnih naročil.

V primeru spremembe generalnega sistema/pravil odpiranja konkurence (npr. preko sistema e-JN), bo naročnik postopal v skladu z vsakokrat veljavnimi navodili sistema e-JN.

Z izbranim ponudnikom bo naročnik sklenil pogodbo (v nadaljevanju: pogodba ali pogodba o izvedbi naročila) z dejansko vsebino posameznega naročila, ceno storitve in drugimi specifičnimi pogoji posameznega naročila, ostale pogoje poslovanja med naročnikom in ponudnikom pa bo določal okvirni sporazum.

Termin pogodba se uporablja v tej dokumentaciji tako za pogodbo posameznega naročila kot tudi smiselno za okvirni sporazum.

V kolikor bo okvirni sporazum sklenjen samo z enim ponudnikom, bo naročnik odpiral konkurenco na način, da bo ponudnika pozval k predložitvi cen za novo obdobje odpiranja konkurence.

Naročnik ne prevzema nikakršne odgovornosti za končne količine oddanega plavja (niti za doseganje, niti za preseganje orientacijske količine), izbrani ponudnik pa bo moral prevzeti celotno količino plavja, zbranega oz. nastalega v obdobju izvajanja javnega naročila.

## Tuji ponudniki

Ponudniki s sedežem v tuji državi morajo izpolnjevati enake pogoje kot ponudniki s sedežem v Republiki Sloveniji.

Če država, v kateri ima ponudnik svoj sedež, ne izdaja zahtevanih dokazil, kot jih zahteva naročnik, lahko ponudnik da zapriseženo izjavo. Če ta v državi, v kateri ima ponudnik svoj sedež, ni predvidena, pa lahko ponudnik da izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

## Podizvajalci

Ponudnik lahko v celoti sam izvede predmetno javno naročilo ali pa ga izvede s podizvajalci. V primeru izvedbe javnega naročila s podizvajalci, je potrebno v ponudbi navesti vse podizvajalce (kontaktne podatke in zakonite zastopnike) in vsak del naročila, ki ga bo izvedel posamezni podizvajalec (predmet, količina, vrednost, kraj in rok izvedbe teh del).

Ponudnik mora v ponudbi priložiti:

* izpolnjene lastne izjave na Obrazcu 5 teh podizvajalcev,
* izjavo o udeležbi podizvajalcev in podatke o podizvajalcih (Obrazca 3 in 3.1.) ter
* zahtevo podizvajalca za neposredno plačilo, če podizvajalec to zahteva (Obrazec 3.2.)

V kolikor podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če neposredno plačilo podizvajalcu ni obvezno, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Glavni izvajalec mora med izvajanjem javnega naročila gradnje ali storitve naročnika obvestiti o morebitnih spremembah informacij iz prvega in drugega odstavka te točke in poslati informacije o novih podizvajalcih, ki jih namerava naknadno vključiti v izvajanje takšnih gradenj ali storitev, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz prvega in drugega odstavka te točke.

Kadar namerava ponudnik izvesti javno naročilo s podizvajalcem, mora pogoje iz točke 5.1 te dokumentacije izpolnjevati tudi podizvajalec, ki sodeluje pri izvedbi javnega naročila.

Naročnik lahko zavrne predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.

Podizvajalci, ki bodo v javno naročilo vključeni po sklenitvi pogodbe z glavnim izvajalcem ali s konzorcijem izvajalcev, morajo lastno izjavo na Obrazcu 5 ali dokazila o neobstoju razlogov za izključitev predložiti ob nominaciji, pred pričetkom izvedbe del. Naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del prej, preden naročnik ne odobri njegovega angažiranja.

Ponudnik v razmerju do naročnika v celoti odgovarja za izvedbo javnega naročila, ne glede na število podizvajalcev, ki jih navaja v ponudbi.

## Skupna ponudba

Skupine gospodarskih subjektov lahko predložijo skupno ponudbo. V primeru skupne ponudbe bo naročnik od izbrane skupine po oddaji javnega naročila in pred podpisom pogodbe zahteval predložitev ustreznega akta o skupni izvedbi naročila, ki mora vsebovati vsaj:

* navedbo vseh partnerjev v skupini (naziv in naslov partnerja, zakonitega zastopnika, matična številka, davčna številka, številka transakcijskega računa),
* pooblastilo vodilnemu partnerju v skupini,
* neomejeno solidarno odgovornost vseh partnerjev v skupini do naročnika,
* področje dela, ki ga bo prevzel in izvedel vsak partner v skupini in delež vsakega partnerja v skupini v % in vrednost del, ki jih prevzema posamezni partner v skupini,
* način plačila preko vodilnega partnerja v skupini ali vsakemu od partnerjev v skupini,
* reševanje sporov med partnerji v skupini,
* druge morebitne pravice in obveznosti med partnerji v skupini,
* rok veljavnosti pravnega akta.

V primeru, da skupina ponudnikov predloži skupno ponudbo, mora ponudnik v Obrazcu 2 in 2.1 navesti vse, ki bodo sodelovali v tej skupni ponudbi. Vsak ponudnik iz skupine ponudnikov mora izpolnjevati pogoje kot navedeno v točki 5. te dokumentacije.

V kolikor je javno naročilo v izvajanje oddano ponudnikom, ki so oddali skupno ponudbo, menjava članov skupine tekom izvajanja pogodbe ni mogoča z izjemo primerov, navedenih v 4. točki prvega odstavka 95. člena ZJN-3.

V kolikor kateri od članov skupine želi prenehati z izvajanjem javnega naročila oz. če je zoper katerega od članov skupine uveden postopek, namen katerega je prenehanje poslovanja, bo naročnik odpovedal pogodbo o izvedbi javnega naročila.

## Uporaba zmogljivosti drugih subjektov

Za uporabo zmogljivosti drugih subjektov se uporabljajo pravila 81. člena ZJN-3.

## Pojasnila dokumentacije v zvezi z oddajo javnega naročila

Dodatna pojasnila dokumentacije sme ponudnik zahtevati izključno v pisni obliki preko portala javnih naročil. Naročnik bo dajal izključno pisna pojasnila, ki bodo objavljena na portalu javnih naročil.

Odgovori na postavljena vprašanja postanejo sestavni del dokumentacije v zvezi z oddajo javnega naročila in so obvezujoči za ponudnike.

Naročnik bo na prejeta vprašanja odgovoril najmanj sedem (7) dni pred iztekom roka za oddajo ponudb, pod pogojem, da bodo prejeta pravočasno.

Za pravočasno postavljeno vprašanje se šteje vprašanje, ki ga naročnik prejme najpozneje do **5.6.2020** in sicer do **10.00** ure.

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

## Dopolnitev in spremembe dokumentacije v zvezi z oddajo javnega naročila

Naročnik si pridržuje pravico spremeniti ali dopolniti dokumentacijo v zvezi z oddajo javnega naročila. V primeru, da bo naročnik v roku za predložitev ponudb spremenil ali dopolnil dokumentacijo, bo to objavil na Portalu javnih naročil.

Vse spremembe in dopolnitve razpisne dokumentacije bo naročnik podal najkasneje šest (6) dni pred iztekom roka za oddajo ponudb.

Vsaka taka sprememba in dopolnitev postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

Naročnik bo po potrebi podaljšal rok za oddajo ponudb, da bo ponudnikom omogočil upoštevanje dopolnitev.

S premaknitvijo roka za oddajo ponudb se pravice in obveznosti naročnika in ponudnikov vežejo na nove roke, ki posledično izhajajo iz podaljšanega roka za oddajo ponudb, razen če naročnik ne poda drugačnih navodil.

## Zaupnost podatkov

Naročnik bo vse podatke varoval skladno z določbami ZJN-3. Naročnik bo zagotovil, da bodo vsi podatki, ki jih bo ponudnik skladno z zakonom, ki ureja gospodarske družbe, označil kot zaupne, obravnavani kot poslovna skrivnost. Imena ponudnikov so do roka, določenega za odpiranje ponudb, poslovna skrivnost.

## Stroški priprave ponudbe

Ponudniki nosijo sami vse stroške povezane s pripravo in predložitvijo ponudbe, vključno s stroški prospektov, katalogov, če jih bo naročnik zahteval. Naročnik v nobenem primeru ne more biti odgovoren za morebitno škodo, ki bi nastala zaradi teh stroškov, brez ozira na potek postopkov v zvezi z javnim naročilom in na končno izbiro ponudnika.

## Merilo za izbor najugodnejšega ponudnika

Naročnik bo v vsakem posameznem sklopu sklenil okvirni sporazum z največ sedmimi (7) ponudniki na podlagi merila najnižje skupne ponudbene cene brez DDV v končni ponudbi (po izvedenih pogajanjih) za posamezen sklop iz naročila za prvo obdobje.

V primeru dveh ali več dopustnih ponudb z enako skupno ponudbeno ceno brez DDV, bo naročnik izbral ponudbo, ki je bila oddana prej. Če so ponudbe oddane istočasno, bo naročnik ponudnika izbral z žrebom.

Naročnik bo oddal naročilo za prvo obdobje na podlagi merila najnižje skupne ponudbene cene brez DDV v končni ponudbi (po izvedenih pogajanjih) za posamezni sklop na enak način, kot je predhodno navedeno pri merilu za izbor ponudnikov za sklenitev okvirnih sporazumov.

Naročnik bo pri oddaji vsakega nadaljnjega naročila za posamezno obdobje v okviru odpiranja konkurence za vsak posamezen sklop praviloma uporabil merilo najnižje skupne ponudbene cene brez DDV.

## Izvedba pogajanj

Po prejemu ponudb bo naročnik izvedel pogajanja v vsemi ponudniki v skladu s pravili informacijskega sistema e-JN.

Če se ponudnik ne bo odzval na naročnikovo povabilo na pogajanja in ne bo predložil nove oziroma končne ponudbe, bo naročnik v postopku pogajanj kot končno ponudbo upošteval ponudnikovo zadnjo predloženo ponudbo.

Naročnik bo izvedel pogajanja le o ponudbeni ceni. Pogajanja se bodo izvajala z namenom nižanja ponudbene cene. Ponudbo ponudnika, ki bi svojo ponudbeno ceno zvišal, bo naročnik izločil iz postopka oddaje javnega naročila.

Naročnik bo po oddaji ponudb presodil, koliko krogov pogajanj bi bilo glede na vse okoliščine smiselno izvesti. Naročnik bo ponudnike pred zadnjim oz. edinim krogom pogajanj o ponudbeni ceni obvestil, da gre za zadnji oz. edini krog pogajanj. Naročnik bo tako na podlagi končnih ponudbenih cen po izvedenih pogajanjih in ocenitvi ponudb opravil končno razvrstitev ponudnikov.

Po zaključenih pogajanjih in opravljeni končni razvrstitvi ponudnikov bo naročnik najugodnejše ponudnike, katerih ponudbe bodo ustrezale naročnikovim zahtevam glede predmeta javnega naročila, preveril glede neobstoja razlogov za izključitev in izpolnjevanja pogojev za njihovo sodelovanje.

## Predračun in Povzetek predračuna (Rekapitulacija)

Ponudnik mora v Predračunu ponuditi vse pozicije za sklop, za katerega oddaja ponudbo, ob upoštevanju tehničnih specifikacij, ki so del dokumentacije v zvezi z oddajo javnega naročila.

Ponudnik mora izpolniti vse postavke v Predračunu za sklop, za katerega oddaja ponudbo, in sicer na največ dve decimalni mesti. Za pozicijo, za katero ponudnik ne navede cene ali vpiše »0,00«, se šteje, da jo bo izvedel brezplačno.

Ponudbene cene iz Predračuna morajo vključevati vse stroške, ki jih bo imel ponudnik v zvezi z izpolnitvijo pogodbenih obveznosti (špediterske, prevozne, stroške nakladanja in tehtanja ter vse morebitne druge stroške) in so fiksne na enoto mere za celotno obdobje trajanja pogodbe.

Ponudnik ne sme spreminjati vsebine Predračuna.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

Ponudnik skladno z zgornjimi zahtevami izpolni tudi Povzetek predračuna (rekapitulacija).

**Ponudnik v informacijskem sistemu e-JN v razdelek »Predračun« naloži izpolnjen obrazec »Povzetek predračuna (rekapitulacija)« v .pdf datoteki, ki bo dostopen na javnem odpiranju ponudb, obrazec »Predračun« pa naloži v razdelek »Druge priloge«. V primeru razhajanj med podatki v Povzetku predračuna (rekapitulaciji) - naloženim v razdelek »Predračun«, in celotnim Predračunom - naloženim v razdelek »Druge priloge«, kot veljavni štejejo podatki v celotnem predračunu, naloženim v razdelku »Druge priloge«. Ponudnik mora celotni predračun predložiti v razdelek »Druge priloge« v aktivni .excel datoteki!**

* 1. **Rok izvedbe storitev**

Roki izvedbe storitev so definirani v vzorcu pogodbe.

Ponudnik/izvajalec in naročnik se lahko dogovorita za spremembo rokov za izvedbo predmeta javnega naročila z dodatki (aneksi) k sklenjeni pogodbi, kar ne predstavlja bistvene spremembe pogodbe.

# PONUDBA

## Jezik

Postopek javnega naročanja poteka v slovenskem jeziku.

Ponudnik mora izdelati ponudbo v slovenskem jeziku. V slovenskem jeziku morajo biti vsi ponudbeni dokumenti z izjemo certifikatov, tehničnih dokazil in preizkusov ter neobveznega komercialnega informativnega gradiva, ki je lahko v angleškem jeziku.

Vsa dokazila za izpolnjevanje sposobnosti, ki so v tujem jeziku, morajo biti prevedena v slovenski jezik. Ponudnik priloži v ponudbeni dokumentaciji original dokumenta v tujem jeziku, zraven pa slovenski prevod dokumenta.

Če naročnik ob pregledovanju in ocenjevanju ponudb meni, da je potrebno del ponudbe, ki ni predložen v slovenskem jeziku, prevesti v slovenski jezik, lahko od ponudnika zahteva, da to stori na lastne stroške ter mu za to določi ustrezen rok.

Za presojo spornih vprašanj se vedno uporablja razpisna dokumentacija v slovenskem jeziku in ponudba v slovenskem jeziku, če pa je bila dokumentacija ali del dokumentacije podan v tujem jeziku, pa tuji jezik.

## Dopustnost ponudbe

Dopustna bo tista ponudba, ki jo bo predložil ponudnik, za katerega ne obstajajo razlogi za izključitev in ki izpolnjuje pogoje za sodelovanje, njegova ponudba ustreza potrebam in zahtevam naročnika, določenim v tehničnih specifikacijah in v dokumentaciji v zvezi z oddajo javnega naročila, ki je prispela pravočasno, pri njej ni dokazano nedovoljeno dogovarjanje ali korupcija, naročnik je ni ocenil za neobičajno nizko in cena ne presega zagotovljenih sredstev naročnika.

Ponudnik mora pri pripravi ponudbe in izpolnjevanju obrazcev upoštevati navodila ponudnikom v celoti.

## Listine v ponudbi

Starost dokumentov ne sme presegati roka, kot ga določajo posamezne določbe te dokumentacije. V tistih primerih, kjer starost dokumentov ni določena, morajo le-ti izkazovati pravno relevantno stanje ponudnika na dan, določen za predložitev ponudb.

## Veljavnost ponudb

Vse ponudbe morajo biti veljavne najmanj **120** dni po roku za oddajo ponudb.

Naročnik lahko zahteva od ponudnikov podaljšanje roka veljavnosti ponudbe. Zahteva in odgovor morata biti poslana v pisni obliki.

## Priprava in oddaja ponudbe v sistemu e-JN

Ponudnik ponudbeno dokumentacijo odda na način, da po registraciji oziroma prijavi v sistem e-JN na naslovu: <https://ejn.gov.si/eJN2> pri predmetnem javnem naročilu izbere opcijo »Sodeluj na javnem naročilu«, s čimer se odpre stran za pripravo ponudbe. Po vnosu podatkov in dokumentov, podatke in dokumentacijo shrani v sistemu in jo odda s kvalificiranim elektronskim podpisom.

## Rok in način predložitve ponudbe

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/eJN2>, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu:

<https://ejn.gov.si/documents/10193/191051/ejn_Navodila_za_uporabo_ponudniki.pdf>

Ponudnik se mora pred oddajo ponudbe registrirati na spletnem naslovu <https://ejn.gov.si/eJN2>, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika*[[1]](#footnote-1)*). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si/eJN2> **najkasneje do 12.6.2020 do 12.00 ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi:

https://ejn.gov.si/ponudba/pages/aktualno/aktualno\_javno\_narocilo\_podrobno.xhtml?zadevaId=18464

## Informacije v zvezi z odpiranjem ponudb

Odpiranje ponudb bo potekalo avtomatično v informacijskem sistemu e-JN dne **12.6.2020** in se bo začelo **ob 12:05 uri** na spletnem naslovu <https://ejn.gov.si/eJN2>.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod zavihek »Predračun«. Javna objava se avtomatično zaključi po preteku 48 ur. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# PREGLED PONUDB

## Tajnost pregledovanja

Postopek pregledovanja ponudb je tajen.

Od zaključka javnega odpiranja ponudb do trenutka odločitve naročnika o oddaji naročila se ne sme posredovati nobena informacija v zvezi s pregledom, obrazložitvijo, ocenjevanjem in primerjavo ponudb ter priporočilom za izbor najugodnejšega ponudnika katerikoli osebi, ki ni uradno povezana s postopkom pregledovanja ponudb.

## Pregled ponudb

Dopustnost ponudb ter njihovo oceno glede na merilo, bo opravila s strani naročnika imenovana strokovna komisija za pregled in ocenitev ponudb, skladno z dokumentacijo o javnem naročilu in veljavno zakonodajo.

## Dopustne dopolnitve ponudbe

Če bodo ali se bodo zdele informacije ali dokumentacija, ki jo mora predložiti ponudnik, nepopolne ali napačne oziroma če bodo posamezni dokumenti manjkali, bo lahko naročnik zahteval, da ponudnik v ustreznem roku predloži manjkajoče dokumente ali jih dopolni, popravi ali pojasni ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti.

Za dopolnitve in pojasnila ponudb bo naročnik določil primeren rok, ki bo praviloma znašal tri (3) delovne dni.

## Navedba zavajajočih podatkov

Naročnik bo Državni revizijski komisiji podal predlog za uvedbo postopka o prekršku:

* v primeru, da se bo pri naročniku pojavil utemeljen sum, da je ponudnik v postopku javnega naročila predložil neresnično izjavo ali ponarejeno ali spremenjeno listino kot pravo v skladu z enajstim odstavkom 89. člena ZJN-3,
* če glavni izvajalec ne ravna v skladu s 94. členom ZJN-3.

## Izločitev ponudbe

Naročnik bo izločil:

* nepravočasne ponudbe,
* ponudbe, ki ne bodo izpolnjevale vseh zahtev iz 5. točke teh navodil,
* ponudbo, ki ne bo ustrezala vsem zahtevam iz tehnične specifikacije.

Naročnik lahko kadar koli izključi ponudnika, če se izkaže, da je pred ali med postopkom javnega naročanja glede na storjena ali neizvedena dejanja v enem od položajev iz šestega odstavka 75. člena ZJN-3.

## Obvestilo o oddaji naročila

Naročnik bo odločitev o izbiri strank okvirnega sporazuma in odločitev o oddaji posameznega naročila objavil na Portalu javnih naročil v skladu z 90. členom ZJN-3.

* 1. **Zmanjšanje naročenih storitev**

Naročnik si pridržuje pravico, da kadar koli v času izvedbe javnega naročila in tudi po sklenitvi pogodbe z izbranim ponudnikom, zmanjša obseg naročenih storitev. V tem primeru se ustrezno zniža tudi pogodbena cena.

## Dodatna naročila

Naročnik si pridržuje pravico oddati dodatne storitve, ki niso vključene v prvotno naročilo, ki bi zaradi nepredvidenih okoliščin postale potrebne in za dodatne storitve, ki pomenijo ponovitev podobnih storitev, v skladu z določili veljavne zakonodaje s področja javnega naročanja.

## Podpis pogodbe / okvirnega sporazuma

Naročnik ponudnike opozarja, da ne bo omogočil, da bi sestavni del pogodbe postali tudi morebitni pogoji oz. klavzule ali interni ceniki izbranega ponudnika, razen če so tehnične narave in niso v nasprotju z določili te dokumentacije, temveč bo pogodba sklenjena z vsebino, ki bo izhajala iz vzorca okvirnega sporazuma in pogodbe o izvedbi naročila in v skladu s to dokumentacijo.

**Okvirni sporazum**

Po oddaji javnega naročila naročnik z izbranimi ponudniki sklene okvirni sporazum o izvedbi javnega naročila najpozneje v 48 dneh od pravnomočnosti odločitve, ki v bistvenih delih ne bo odstopal od osnutka okvirnega sporazuma iz te dokumentacije.

Naročnik bo po pravnomočnosti odločitve o izbiri strank za sklenitev okvirnega sporazuma izbrane ponudnike pozval k podpisu okvirnega sporazuma. Če katerikoli od pozvanih ponudnikov v roku 3 (treh) delovnih dni od prejema poziva k podpisu okvirnega sporazuma le-tega ne bo podpisal, lahko naročnik šteje, da je odstopil od namere za sklenitev okvirnega sporazuma. V tem primeru lahko naročnik od takšnega ponudnika poleg zakonskih možnostih, ki jih ima po ZJN-3, zahteva tudi povračilo vse morebitno dodatno nastale škode zaradi takšnega ravnanja izbranega ponudnika.

Naročnik si pridržuje tudi pravico sodno iztožiti podpis okvirnega sporazuma, v kolikor bi bilo to naročniku v interesu.

Za primer, da izbrani ponudnik/i ne bo/do podpisal/i okvirnega sporazuma, si naročnik pridržuje pravico, da bo izbral ponudbo/e ponudnika/ov, ki se/so je/se uvrstila/e za ponudbo/e prvotno izbranih ponudnikov. V kolikor tudi ta ponudnik zavrne podpis okvirnega sporazuma, lahko naročnik pozove k sklenitvi okvirnega sporazuma naslednjega ponudnika in tako dalje, dokler naročnik ne sklene okvirnega sporazuma z največ sedmimi (7) ponudniki oz. dokler vsi ponudniki ne zavrnejo podpisa okvirnega sporazuma.

Naročnik bo ravnal v skladu s prejšnjim odstavkom, če bo to v njegovem interesu, a le pod pogojem, da bo ponudba naslednjega ponudnika dopustna.

**Pogodba o izvedbi naročila**

Izbrani ponudnik za posamezen sklop naročila za prvo obdobje bo tisti, katerega ponudba bo dopustna in bo v postopku naročila male vrednosti za prvo obdobje oddal najugodnejšo ponudbo v skladu z merilom iz te dokumentacije. Za prvo obdobje bo torej naročnik uporabil cene, oddane v okviru postopka naročila male vrednosti. Po oddaji javnega naročila naročnik z izbranim ponudnikom sklene pogodbo o izvedbi naročila najpozneje v 48 dneh od pravnomočnosti odločitve, ki v bistvenih delih ne bo odstopala od osnutka pogodbe iz te dokumentacije.

Naročnik izbranega ponudnika po pravnomočnosti odločitve o oddaji javnega naročila pozove k podpisu pogodbe. Če ponudnik v roku 5 (petih) delovnih dni po prejemu poziva k podpisu pogodbe le-te ne bo podpisal, lahko naročnik šteje, da je odstopil od namere za sklenitev pogodbe. V tem primeru lahko naročnik od takšnega ponudnika poleg zakonskih možnostih, ki jih ima po ZJN-3, zahteva tudi povračilo vse morebitno dodatno nastale škode zaradi takšnega ravnanja izbranega ponudnika.

Naročnik si pridržuje tudi pravico sodno iztožiti podpis pogodbe, v kolikor bi bilo to v interesu naročnika.

Za primer, da izbrani ponudnik ne bo podpisal pogodbe, si naročnik pridržuje pravico, da bo izbral ponudbo ponudnika, ki se je uvrstila za ponudbo prvotno izbranega ponudnika. V kolikor tudi ta ponudnik zavrne podpis pogodbe, lahko naročnik pozove k sklenitvi pogodbe naslednjega ponudnika in tako dalje, dokler naročnik ne sklene pogodbe oz. dokler vsi ponudniki ne zavrnejo podpisa pogodbe.

Naročnik bo ravnal v skladu s prejšnjim odstavkom, če bo to v njegovem interesu, a le pod pogojem, da bo ponudba naslednjega ponudnika dopustna.

Pri posameznem naročilu bo naročnik sklenil pogodbo s ponudnikom, ki bo na podlagi povabila k oddaji nove ponudbe ponudil najugodnejšo ponudbo v skladu z merilom, in v obliki, ki v bistvenih delih ne bo odstopala od osnutka iz povabila, če bo osnutek naročnik povabilu priložil.

## Pravno varstvo

Pravno varstvo ponudnikov v postopku javnega naročanja je zagotovljeno v skladu z določbami Zakona o pravnem varstvu v postopkih javnega naročanja (Uradni list RS, št. 43/11 in spremembe; v nadaljevanju: ZPVPJN), po postopku in na način kot ga določa zakon.

Zahtevek za revizijo lahko v skladu z določili 14. člena ZPVPJN vloži vsaka oseba, ki ima ali je imela interes za dodelitev javnega naročila in ji je ali bi ji lahko z domnevno kršitvijo nastala škoda ali zagovornik javnega interesa.

Zahtevek za revizijo, ki se nanaša na:

1. Razpisno dokumentacijo (povabilo k oddaji ponudbe oz. vsebino objave) se, razen v primeru iz četrtega odstavka 25. člena ZPVPJN, vloži **v desetih delovnih dneh** od dneva objave obvestila o javnem naročilu ali prejema povabila k oddaji ponudbe.

Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži **v desetih delovnih dneh** od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika. Po poteku roka za prejem ponudb vložitev zahtevka za revizijo ni dopustna, razen, če je določen rok za prejem ponudb manj kot 10 delovnih dni.

2. Po odločitvi o oddaji javnega naročila ali priznanju sposobnosti je rok za vložitev zahtevka za revizijo **pet delovnih dni** od prejema odločitve o oddaji.

Vlagatelj mora vložiti zahtevek za revizijo pisno neposredno pri naročniku, po pošti priporočeno ali priporočeno s povratnico ali z elektronskimi sredstvi ali preko portala eRevizija. Vlagatelj mora kopijo zahtevka za revizijo hkrati posredovati ministrstvu, pristojnemu za javna naročila. Zahtevek za revizijo mora biti obrazložen. Obvezne sestavine zahtevka so navedene v 15. členu ZPVPJN.

O vloženem zahtevku za revizijo mora naročnik v treh delovnih dneh od prejema tega zahtevka obvestiti ponudnike, ki so v postopku oddaje javnega naročila oddali ponudbo. Vlagatelj mora zahtevku za revizijo priložiti potrdilo o plačilu takse.

Skladno z 71. členom ZPVPJN mora vlagatelj zahtevka za revizijo ob vložitvi zahtevka plačati na ustrezen račun pri ministrstvu, pristojnem za finance, takso, ki znaša:

1. Kadar se zahtevek za revizijo nanaša na razpisno dokumentacijo (povabilo k oddaji ponudbe oz. vsebino objave) znaša taksa **2.000 eurov**, če se javno naročilo oddaja po postopku oddaje naročila male vrednosti.

2. Kadar se zahtevek na revizijo nanaša na odločitev o javnem naročilu, znaša taksa

-**2% od cene najugodnejše popolne ponudbe** (z davkom na dodano vrednost) za sklop ali javno naročilo, vendar ne manj kot 500 eurov in ne več kot 25.000 eurov. Če se zahtevek za revizijo vloži pred odpiranjem ponudb, se višina takse iz tega odstavka odmeri od ocenjene vrednosti sklopa ali javnega naročila.

-**2.000 evrov**, če se odločitev nanaša na izbiro strank za sklenitev okvirnega sporazuma, sprejeto v postopku naročila male vrednosti,

-**1.000 eurov**, če gre za odločitev o ustavitvi postopka javnega naročanja, priznanju sposobnosti ali zavrnitvi ali izločitvi vseh ponudb.

Kadar takse ni mogoče odmeriti – znaša taksa **1.000 eurov**.

Takso mora vlagatelj plačati na transakcijski račun Ministrstva za finance, št. SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BS LJ SI 2X; IBAN: SI56011001000358802 - taksa za postopek revizije javnega naročanja. Pri tem mora vlagatelj na plačilnem nalogu vpisati naslednje podatke v predpolje in polje sklicevanja na številko odobritve: 11 16110-7111290-XXXXXXLL (oznaka X pomeni št. objave javnega naročila, oznaka L pa pomeni označbo leta. V kolikor je št. objave javnega naročila krajših šestih znakov se na manjkajoča mesta spredaj vpiše 0).

Zahtevek za revizijo, ki ga vloži zagovornik javnega interesa, je oproščen plačila takse.

# FINANČNA ZAVAROVANJA

Finančna zavarovanja niso potrebna.

# POGOJI ZA UGOTAVLJANJE SPOSOBNOSTI

Naročnik kot predhodno dokazilo o neobstoju razlogov za izključitev in izpolnjevanju pogojev ob oddaji ponudbe zahteva lastno izjavo na Obrazcu 5. Naročnik bo priznal sposobnost ponudnikom, ki izpolnjujejo spodaj navedene pogoje.

## Razlogi za izključitev gospodarskega subjekta iz sodelovanja v postopku javnega naročanja

1. Če je gospodarski subjekt na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami (a točka četrtega odstavka 75. člena ZJN-3).

**DOKAZILO:**

Lastna izjava (Obrazec 5) za vse gospodarske subjekte v ponudbi.

1. Če je v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri gospodarskem subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (b točka četrtega odstavka 75. člena ZJN-3).

V kolikor je gospodarski subjekt v položaju iz zgornjega odstavka, lahko naročniku v skladu s Sklepom Ustavnega sodišča RS št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

**DOKAZILO:**

Lastna izjava (Obrazec 5) za vse gospodarske subjekte v ponudbi.

1. Da se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami (b točka šestega odstavka 75. člena ZJN-3).

**DOKAZILO:**

Lastna izjava (Obrazec 5) za vse gospodarske subjekte v ponudbi.

Neobstoj razlogov za izključitev morajo izkazati naslednji gospodarski subjekti:

- ponudnik,

- vsi partnerji v skupni ponudbi,

- vsi podizvajalci, ne glede na fazo izvedbe javnega naročila, v kateri se vključijo v

 izvedbo javnega naročila,

- če gospodarski subjekt v skladu z 81. členom ZJN-3 uporablja zmogljivosti drugih

 subjektov, subjekti, katerih zmogljivosti uporablja gospodarski subjekt.

Vsi navedeni gospodarski subjekti morajo oddati svojo lastno izjavo (Obrazec 5).

## Pogoji za sodelovanje

Naročnik določa naslednje pogoje za sodelovanje:

**Ustreznost za opravljanje poklicne dejavnosti**

1. Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

**DOKAZILO:**

Lastna izjava (Obrazec 5) za vse gospodarske subjekte v ponudbi.

Naročnik si pridržuje pravico, da preveri obstoj in vsebino navedb v ponudbi, v kolikor se bo pojavil dvom o resničnosti ponudnikovih izjav. V ta namen mora izjava vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od gospodarskega subjekta zahteval predložitev kopije vpisa v enega od poklicnih ali poslovnih registrov.

Pogoj morajo izpolniti naslednji gospodarski subjekti:

* ponudnik,
* vsi partnerji v skupni ponudbi,
* vsi podizvajalci, ne glede na fazo izvedbe javnega naročila, v kateri se vključijo v izvedbo javnega naročila,
* če gospodarski subjekt v skladu z 81. členom ZJN-3 uporablja zmogljivosti drugih subjektov, subjekti, katerih zmogljivosti uporablja gospodarski subjekt.

**Ekonomski in finančni položaj**

1. Gospodarski subjekt v zadnjih treh mesecih pred rokom za oddajo ponudb ni imel blokiranih poslovnih računov skupno več kot 10 dni, skupno na vseh odprtih poslovnih računih.

**DOKAZILO:**

Lastna izjava (Obrazec 5) za vse gospodarske subjekte v ponudbi.

Naročnik si pridržuje pravico, da preveri obstoj in vsebino navedb v ponudbi, v kolikor se bo pojavil dvom o resničnosti ponudnikovih izjav. V ta namen mora izjava vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od gospodarskega subjekta zahteval predložitev potrdil bank, ki vodijo transakcijske račune, da niso imeli blokiranih poslovnih računov.

Pogoj morajo izpolniti naslednji gospodarski subjekti:

* ponudnik,
* vsi partnerji v skupni ponudbi,
* vsi podizvajalci, ne glede na fazo izvedbe javnega naročila, v kateri se vključijo v izvedbo javnega naročila.

**Tehnična in strokovna sposobnost**

1. Ponudnik je v skladu z Uredbo o odpadkih (UL RS št. 37/15 in 69/15 - 30. člen), vpisan v evidenco **zbiralcev odpadkov**, ki jo vodi pristojno Ministrstvo za naslednje klasifikacijske številke:
* 17 02 01 les
* 19 12 07 les, ki ni naveden pod 19 12 06-les, ki vsebuje nevarne snovi,
* 20 01 39 plastika,
* 20 02 01 biorazgradljivi odpadki,
* 20 02 03 drugi odpadki, ki niso biorazgradljivi,
* 20 03 07 kosovni odpadki,
* 15 01 02 plastična embalaža,
* 15 01 06 mešana embalaža,
* 19 12 11\* Drugi odpadki (vključno z mešanicami materialov), ki vsebujejo nevarne snovi in mehanske obdelave odpadkov.

**Dokazilo: Lastna izjava (Obrazec 5) + dodatno ARSO – Ministrstvo za okolje in prostor**

**(**[**https://www.gov.si/assets/organi-v-sestavi/ARSO/Odpadki/Podatki/Zbiralci-Odpadkov.pdf**](https://www.gov.si/assets/organi-v-sestavi/ARSO/Odpadki/Podatki/Zbiralci-Odpadkov.pdf)**)**

ali

Ponudnik je v skladu z Uredbo o odpadkih (UL RS št. 37/15 in 69/15 - 42. člen), vpisan v evidenco **odstranjevalcev odpadkov**, ki jo vodi pristojno Ministrstvo za naslednje klasifikacijske številke:

* 17 02 01 les
* 19 12 07 les, ki ni naveden pod 19 12 06-les, ki vsebuje nevarne snovi,
* 20 02 01 biorazgradljivi odpadki,
* 20 02 03 drugi odpadki, ki niso biorazgradljivi,
* 20 03 07 kosovni odpadki,
* 15 01 02 plastična embalaža,
* 15 01 06 mešana embalaža,
* 19 12 11\* Drugi odpadki (vključno z mešanicami materialov), ki vsebujejo nevarne snovi in mehanske obdelave odpadkov.

**Dokazilo: Lastna izjava (Obrazec 5) + dodatno ARSO – Ministrstvo za okolje in prostor**

**(**[**https://www.gov.si/assets/organi-v-sestavi/ARSO/Odpadki/Podatki/Odstranjevalci-odpadkov.pdf**](https://www.gov.si/assets/organi-v-sestavi/ARSO/Odpadki/Podatki/Odstranjevalci-odpadkov.pdf)**)**

ali

Ponudnik je v skladu z Uredbo o odpadkih (UL RS št. 37/15 in 69/15 - 42. člen), vpisan v evidenco **predelovalcev odpadkov**, ki jo vodi pristojno Ministrstvo za naslednje klasifikacijske številke:

* 17 02 01 les,
* 19 12 07 les, ki ni naveden pod 19 12 06-les, ki vsebuje nevarne snovi,
* 20 01 39 plastika,
* 20 02 01 biorazgradljivi odpadki,
* 20 02 03 drugi odpadki, ki niso biorazgradljivi,
* 20 03 07 kosovni odpadki,
* 15 01 02 plastična embalaža,
* 15 01 06 mešana embalaža,
* 19 12 11 \* Drugi odpadki (vključno z mešanicami materialov), ki vsebujejo nevarne snovi in mehanske obdelave odpadkov.

**Dokazilo: Lastna izjava (Obrazec 5) + dodatno ARSO – Ministrstvo za okolje in prostor**

**(**[**https://www.gov.si/assets/organi-v-sestavi/ARSO/Odpadki/Podatki/Predelovalci-odpadkov.pdf**](https://www.gov.si/assets/organi-v-sestavi/ARSO/Odpadki/Podatki/Predelovalci-odpadkov.pdf)**)**

Pogoj morajo izpolniti naslednji gospodarski subjekti- navedeno pod točko 4.

1. Ponudnik je v skladu z Uredbo o odpadkih (Ul RS št. 37/2015 in 69/15 – 46. člen), vpisan v evidenco **prevoznikov odpadkov**, ki jo vodi pristojno Ministrstvo za naslednje klasifikacijske številke:
* 17 02 01 les, ,
* 19 12 07 les, ki ni naveden pod 19 12 06-les, ki vsebuje nevarne snovi,
* 20 01 39 plastika,
* 20 02 01 biorazgradljivi odpadki,
* 20 02 03 drugi odpadki, ki niso biorazgradljivi,
* 20 03 07 kosovni odpadki,
* 15 01 02 plastična embalaža,
* 15 01 06 mešana embalaža,
* 19 12 11\* Drugi odpadki (vključno z mešanicami materialov), ki vsebujejo nevarne snovi in mehanske obdelave odpadkov.

**Dokazilo: Lastna izjava (Obrazec 5) + dodatno ARSO – Ministrstvo za okolje in prostor**

**(**[**https://www.gov.si/assets/organi-v-sestavi/ARSO/Odpadki/Podatki/Prevozniki-odpadkov.pdf**](https://www.gov.si/assets/organi-v-sestavi/ARSO/Odpadki/Podatki/Prevozniki-odpadkov.pdf)**)**

Tehnično in strokovno sposobnost iz točke 3 in 4 lahko ponudnik, partnerji v skupni ponudbi in podizvajalci izpolnjujejo skupno.

Zadostitev pogoju se bo ugotavljala kot zbir zadostitev pogoja vsakega ponudnika (vodilnega partnerja in partnerjev v skupnem nastopu) oziroma ponudnika in podizvajalcev, pri čemer morajo vsi ponudniki oziroma ponudnik in podizvajalci skupaj pogoju zadostiti 100%, pod pogojem da se nanaša na njihov obseg storitev, ki jih bodo dejansko izvajali pri izvedbi javnega naročila.

V primeru skupne ponudbe mora vsak partner v skupni ponudbi izpolnjevati pogoj za opravljanje tistih storitev, ki jih bo prevzel v izvajanje kot partner v skupni ponudbi in mora v obrazec 2.1 Podatki o soponudniku/subjektu na katerega zmogljivosti se ponudnik sklicuje, navesti klasifikacijske številke.

V primeru, da ponudnik nastopa s podizvajalci, morajo podizvajalci izpolnjevati pogoj za izvajanje tistih storitev, ki jih bodo prevzeli v izvajanje in morajo v obrazec 3.1 Podatki o podizvajalcu navesti klasifikacijske številke.

## Zahteve glede na veljavno zakonodajo s področja integritete in preprečevanja korupcije

1. Ponudnik, skupina ponudnikov v okviru skupne ponudbe ali podizvajalec ne sme biti uvrščen na seznam poslovnih subjektov, s katerimi na podlagi 35. člena Zakona o integriteti in preprečevanju korupcije ZIntPK (Uradni list RS, št. 69/11, v nadaljevanju ZIntPK), naročniki ne smejo sodelovati.

**Dokazilo:** Izjava o izpolnjevanju zahtev glede na zakonodajo s področja integritete in preprečevanja korupcije (Obrazec 4)

1. V skladu s šestim odstavkom 14. člena ZIntPk bo ponudnik dolžan naročniku pred sklenitvijo pogodbe v vrednosti nad 10.000 EUR brez DDV, zaradi zagotovitve transparentnosti posla in preprečitve korupcijskih tveganj, predložiti izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

V primeru nastopa s podizvajalci, kadar bo le-ta poplačan v znesku nad 10.000 EUR brez DDV neposredno s strani naročnika, bo ponudnik dolžan naročniku vse navedene podatke posredovati tudi za podizvajalce.

**Dokazilo:** Izjava o izpolnjevanju zahtev glede na zakonodajo s področja integritete in preprečevanja korupcije + vzorec izjave (Obrazca 4 in 4.1)

## Lastna izjava za vse gospodarske subjekte

Lastna izjava (Obrazec 5) predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Lastna izjava vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v lastni izjavi in/ali dokazila, ki ji predloži gospodarski subjekt, morajo biti veljavni.

**Podpisana lastna izjava mora biti v ponudbi priložena za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).**

Ponudnik, ki v sistemu e-JN oddaja ponudbo, naloži svojo lastno izjavo v razdelek »Izjava – ponudnik«, lastno izjavo ostalih sodelujočih pa naloži v razdelek »Izjava – ostali sodelujoči«. Ponudnik, ki v sistemu e-JN oddaja ponudbo, lahko naloži podpisano lastno izjavo v pdf. obliki ali pa jo le naloži in bo podpisana hkrati s podpisom ponudbe. Tudi če ponudnik naloži podpisano lastno izjavo v pdf. obliki, bo ta hkrati s podpisom ponudbe podpisana še enkrat.

Za ostale sodelujoče ponudnik v razdelek »Izjava – ostali sodelujoči« priloži podpisane lastne izjave v pdf. obliki.

## Preverjanje uradno dostopnih podatkov

Na podlagi tretjega odstavka 47. člena ZJN-3 naročnik v postopku naročila male vrednosti ni dolžan preverjati obstoja in vsebine navedb v ponudbi, razen če dvomi v resničnost ponudnikovih izjav.

Na podlagi osmega odstavka 79. člena ZJN-3 gospodarski subjekt ni dolžan predložiti dokazil ali drugih listinskih dokazov, če lahko naročnik potrdila ali druge potrebne informacije pridobi brezplačno z neposrednim dostopom do nacionalne baze podatkov katere koli države članice, kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem. Gospodarski subjekt prav tako ni dolžan predložiti dokazil, če naročnik že ima te dokumente zaradi prejšnjega oddanega javnega naročila ali sklenjenega okvirnega sporazuma in so ti dokumenti še vedno veljavni oziroma izkazujejo navedbe iz lastne izjave.

Podatke, ki se vodijo v uradnih evidencah in ponudnik za njih ni predložil dokazila sam, lahko naročnik namesto v uradni evidenci, na podlagi devetega odstavka 77. člena ZJN-3 preveri venotnem informacijskem sistemu, ki predstavlja zbirko podatkov o ponudnikih ter njihovih ponudbah in ga vodi ministrstvo, pristojno za javna naročila, če ponudnik v tem sistemu naročnika izkazljivo potrdi.

V kolikor bo iz lastne izjave izhajalo, da lahko naročnik dokazila pridobi sam iz uradnih evidenc, si naročnik pridržuje pravico, da pred sprejemom odločitve o oddaji javnega naročila za ponudnika, kateremu se je odločil oddati javno naročilo ter za druge ponudnike, za katere naročnik tako oceni, v uradnih evidencah preveri izpolnjevanje pogojev ter neobstoj razlogov za izključitev.

V kolikor takšna preveritev v uradnih evidencah ne bo mogoča, bo naročnik ravnal v skladu z naslednjo točko (5.6 Preverjanje podatkov, ki niso uradno dostopni) te dokumentacije.

## Preverjanje podatkov, ki niso uradno dostopni

Naročnik si pridržuje pravico, da pred sprejemom odločitve o sposobnosti/oddaji javnega naročila od ponudnika, kateremu se je odločil oddati javno naročilo, zahteva, da predloži vsa dokazila v skladu s 77. členom ZJN-3, ki niso uradno dostopna v javnih evidencah.

Naročnik si pridržuje pravico, da za vsakega od postavljenih pogojev zahteva dodatna dokazila.

# VSEBINA PONUDBE

Ponudbo sestavljajo naslednji dokumenti:

1. Ponudba (Obrazec 1)
2. Pooblastilo za podpis ponudbe, ki jo predlaga skupina ponudnikov (Obrazec 2)

Samo v primeru skupne ponudbe.

1. Podatki o soponudniku/subjektu na katerega zmogljivosti se ponudnik sklicuje (Obrazec 2.1)

Samo v primeru skupne ponudbe in/ali uporabe zmogljivosti drugih subjektov.

1. Izjava o udeležbi podizvajalcev (Obrazec 3) Samo v primeru nastopa s podizvajalci.
2. Podatki o podizvajalcu (Obrazec 3.1) Samo v primeru nastopa s podizvajalci.
3. Zahteva podizvajalca za neposredno plačilo (Obrazec 3.2)

Samo v primeru nastopa s podizvajalci.

1. Izjava o izpolnjevanju zahtev glede na zakonodajo s področja integritete in preprečevanja korupcije + vzorec izjave( Obrazec 4 in 4.1)

Ponudnik in v primeru skupne ponudbe vsi skupaj nastopajoči subjekti.

1. Lastna izjava (Obrazec 5) Za vse gospodarske subjekte!
2. Povzetek predračuna – rekapitulacija (Obrazec 8)
3. Predračun v aktivni Excel obliki

**Z oddajo lastne izjave (Obrazec 5) ponudnik potrdi, da sprejema vsebino vzorca okvirnega sporazuma (Obrazec 6), vzorca pogodbe (Obrazec 7) in potrjuje resničnost vseh izjav na ostalih priloženih dokumentih v ponudbi.**

**Z oddajo lastne izjave (Obrazec 5) gospodarski subjekti (sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci) potrdijo resničnost vseh izjav na ostalih priloženih dokumentih v ponudbi, ki se nanašajo na njihov del ponudbe.**

Ponudnik v ponudbi priloži le dokumente, ki so navedeni v tej točki. Po pregledu ponudb bo naročnik ponudnike pozval k predložitvi dokazil, kot so navedena za posamezni zahtevani pogoj oziroma razlog za izključitev.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)